Publication: Magyar Közlöny
Issue: MK-2002-35 (Year: 2002, Number: 35)
Era: 1990-2004
Section: a 20/2002. (III. 14.) FVM rendelethez
Paragraph Index: 195

4. Az R. 6. számú mellékletének 4. pontja helyébe a következõ rendelkezés lép: „4. Sertés esetében a 4.1. pontban felsoroltak kivételével tilos minden olyan nem állatgyógyászati vagy diagnosztikai célokat szolgáló, illetve nem egyéb jogszabályban leírt és a sertések azonosítását célzó eljárás alkalmazása, amely az állat csontozatában vagy testének valamely érzékeny részében kárt okoz. 4.1. Sertés esetében megengedett: — vérvétel, — hímivarú sertések ivartalanítása hétnapos korig olyan módszerrel, amely nem jár a szövetek szakadásával, — tályogmegnyitás, — othaematoma megnyitása, — hétnapos korig farokkurtítás, — krotáliázás, — fülcsipkézés, — malacoknál hétnapos korig a fogak egységes megrövidítését szolgáló ép, egészséges, sima felület létrejöttét eredményezõ köszörülés vagy lecsípés, — szabadtartásos rendszer alkalmazása esetén orrkarika behelyezése, — kanok szemfogai hosszának csökkentése, amennyiben a többi állatnak okozott sérülések megelõzése vagy egyéb biztonsági okok ezt indokolttá teszik, — vértelen szülészeti segítségnyújtás. 4.2. A hétnaposnál idõsebb malacok ivartalanítását és farokkurtítását csak érzéstelenítés vagy tartós fájdalomcsillapítás mellett és csak állatorvos végezheti.”

Source: https://magyarkozlony.hu/hivatalos-lapok/3286031d78134b12e22700e8e328ea8f4ad432e9/dokumentumok/ab69e420c076c6141fae34bac03d70d317636c4c/letoltes